《送杨飞卿国录》
宋代·喻良能

杨侯作录来成均，野鹤昂昂端不群。
一朝议论不入意，弃掷禄不如浮云。
群公挽衣留不住，直入苕霅亲耕耘。
惜吾无力叫帝阍，不能以侯直谅闻。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。